Firuzabad şəhristanı

Firuzabad şəhristanı () — İranın Fars ostanında inzibati–ərazi vahidi. Şəhristanın inzibati mərkəzi Firuzabad şəhəridir. 2011–ci il siyahıyaalınmasına əsasən şəhristanın əhalisi 30.724 ailədə 58.990 nəfəri kişilər və 60.731 nəfəri qadınlar olmaqla cəmi 119.721 nəfərdir. Şəhristan inzibati cəhətdən Mərkəz və Meymənd bəxşlərinə bölünür.

Şəhristan əhalisi iki böyük sosial qrupa bölünür: elat və qeyri–elat. Elat qrupunu Qaşqayların Dərəşorlu, Şeşbəyli, Əmələ, Böyük və Kiçik Kəşküllü tayfaları, həmçinin Kohgiluyə və Boyer–Əhməd lurlarının Xacə Bozorg, Molla, Moğənni, Məvizi, Kuhmərə, Bavəriyani, Gəlehzən, Badeni, Məhdxani, Filivənd, Xocebəglu, Dərvişi, Çegini, Xəlifə, Əmini ve Əmirsalar tayfaları təşkil edir. Qeyri–elatlar isə farsdilli etnik qruplardan ibarətdir. Şəhristan əhalisinin dili qaşqayı türkcəsi, tacik və lur dilləridir. Şəhristan əhalisinin təxminən 75%-ni Qaşqay Türkləri təşkil edir.

 İstinadlar 

Kateqoriya:Fars ostanının şəhristanları